2016 թվականին Հայաստանից արտահանվել է մոտ 21 մլրդ հատ սիգարետ (սիգար, սիգարիլլա), որի մաքսային արժեքը կազմել է 209 մլն ԱՄՆ դոլար։ 2015 թվականի համեմատ արտահանվածի քանակն աճել է մոտ 5 մլրդ հատով կամ 31%-ով, իսկ արժեքը՝ 38 մլն դոլարով կամ 22%-ով, տեղեկանում ենք ՀՀ մաքսային ծառայությունից։ Ինչպես տեսնում եք, արժեքն ավելի փոքր տեմպերով է ավելացել, քան քանակը, ինչը կարող է նշանակել, որ նախորդ տարի արտահանված սիգարետի կազմում համեմատաբար էժան սիգարետներն ավելի շատ են եղել, քան 2015 թվականին։